આ બનાવની મળેલ માહિતી મુજબ લજાઇ ગ્રામ પંચાયતમાં તલાટી કમ મંત્રી તરીકે ફરજ બજાવતા પૂજાબેન ગણેશભાઈ ભેસદડીયા (ઉંમર ૨૨) ગઈકાલે તેઓની પંચાયત ઓફિસની અંદર બેઠા હતા ત્યારે ગામના પંકજભાઈ દયારામભાઈ મસેત અને અમૃતભાઈ અલાભાઈ ચાવડા સહિત કેટલીક મહિલાઓ પંચાયત ઓફિસે આવી હતી અને “કેમ સો વારીયા પ્લોટના ફાળવણી કરવામાં આવતી નથી” તેવો સવાલ કરીને તલાટી સાથે બોલાચાલી કરી હતી ત્યારબાદ મહિલા અને પુરુષોએ પંચાયત ઓફિસને તાળા બંધી કરવાની કોશીષ કરી હતી જેથી કરીને તલાટી કમ મંત્રી તરીકે ફરજ બજાવતા પૂજાબેન ગણેશભાઈ ભેસદડીયા દ્વારા બે શખ્સોની સામે ફરીયાદ નોંધાવવામાં આવતા પોલીસે ફરજમાં રૂકાવટ સહિતની કલમ હેઠળ ગુનો નોંધીને આરોપીને પકડવા તજવીજ હાથધરી છે.